السلام عليكم. درع اليوتيوب الفضي مفروض اي حد بيستلمه بعد ما يكون عدد المشتركين عنده على اليوتيوب ميت الف مشترك. ممكن انت تستغرب تقول لي انت ليه طالع دلوقتي تورينا الدرع انت عندك ميتين الف مشترك. الموضوع ده له قصة يعني انا اصلا ما كنتش آآ جايب الدرع ولا فارق معي ولا طلبته. لكن جت بنتي
الكبيرة مرة قالت لي بابا مش انت عندك ميتين الف مشترك على اليوتيوب؟ قلت لها قال لي طب انا عايزة الدرع. قلت لها حاضر. فالحمد لله استلمته وخليته هدية لبنتي
ده عيد الفطر لكن لما جه الدرع الحقيقة جاتلي شوية خواطر كده حبيت ان انا اشاركم اياها الحاجة الاولانية هو ان وصول قناة داعية اا ميتين الف مشترك اكيد دي حاجة فرح. خاصة احنا ما بنقدمش حاجة هلس. ما بنقدمش اه يعني مقالب. مش بنقدم اه قلة ادب. مش بنقدم مادة
مادة فيها ميوعة انما هو الدين كما نرجو من الله سبحانه وتعالى ان احنا نكون نقدم الدين كما فهمه السلف عليهم اصحاب الرحمة. فلا شك ان اقبال هل الشباب على قناة جادة قناة دينية قناة بتقدم محتوى هادف جاد؟ اكيد دي حاجة تفرح اي حد. لكن من الحاجات المهمة اه
احنا نضبط مسألة فرحنا بالعدد. هل انا بفرح بالعدد ليه يعني؟ او خلينا نقول عنوان تاني هو ايه الفرق بين الداعية واليوتيوبر؟ هل انا يوتيوبر مسلا او الداعية عموما بيفكر بنفس تفكير يوتيوبر ان انا عايز اكتر عدد المشتركين علشان الفلوس والاعلانات وعلشان انا بحب
الشهرة واللايكات الكلام ده غلط تماما. اولا يعني انا الحمد لله ما بكسبش اي حاجة من اي قناة من قنواتي اللي موجودة على النت. آآ حتى لو لقيت اعلانات على اليوتيوب فده بسبب ان اليوتيوب غير السياسة وخلى الاعلانات اجباري ما بقاش اختياري فانا حاولت كتير ان انا اوقفها لغاية دلوقتي مش عارف اوقفها
سامحوني لو شفتوا اي اعلان كده او كده صدقني ده غصب عني. انا لا بتكسب اليوتيوب ولا بستفيد منه ولا من اي قناة من قنواتي. ارجو من الله ان يكون الاجر خالصا لوجهه الكريم
سبحانه وتعالى. لكن آآ فمسألة ان انا آآ افرح بعدد ده له معنى تاني. طيب افترض ان ما فيش عدد لان البعض ممكن يحبط انا ما عنديش انا بشتغل في الدعوة وقناتي محدودة. لازم نفكر تفكير تاني. انا بفكر تفكير تاني لان اليوتيوبر بيفكر في العدد. بيفكر في الاعلان بيفكر في فلوس
نفكر في الشير والكلام دوت. لكن احنا بنفكر ان اجر الدعوة اجر الدعوة واصل لك طالما انت بزلت وتعبت في سبيل الله سبحانه وتعالى. بزلك وتعبك انك تحضر كويس. بتقدم مادة قوية. بتعمل بتاخد بالاسباب. بتحاول تستعمل الوسائل الممكنة عشان توصل الرسالة للناس بشكل كويس. بعد ما
اعمل اللي عليك مع مع ما في قلبك من اخلاص وتجرد لله وشفقة ورحمة بالناس ورغبة في هداية الناس. تأكد ان انت خدت اجر كبير جدا حتى لو ما فيش اي حد بيتابعك. لان اجر الدعوة هو اجر مضمون لاي داعية. حتى لو لم يشاهده احد حتى لو لم يستجب له احد
اعطيكم مثال يعني كلنا نعلم ان نوح عليه السلام من اولي العزم من الرسل. رغم ان ربنا قال ان نوح عليه السلام ما امن معه الا قليل. مش كده؟ ويونس عليه
السلام امن معهم مائة الف او يزيدون. رغم زلك كلنا نعرف ان نوح عليه السلام افضل من يونس عليه السلام. ليه؟ رغم ان العدد هنا اقل من العدد هنا بكتير
يعني نوح عليه السلام يمكن اللي امن معه اللي امن مع يونس عليه السلام يمكن الف ضعف او اكتر من اللي امنوا مع نوح عليه السلام. لكن نوح عليه السلام
افضل من يونس عليه السلام. ليه؟ لانه اكثر مجهودا بذل مع جلالة يونس عليه السلام طبعا. انا عايز اقول ان المجهود الاجر اللي انت بتاخده مش بيكافئ عدد المتابعين عدد المشاهدات وانما الاجر الاساسي على قد ما تعبت وبزلت واخلصت وتجردت وتوكلت
توكلت على الله وصدقت في الدعوة الى الله سبحانه وتعالى. لكن لا شك ان اي حد فينا بيحب يتحقق الهدف التاني. وهو ان يبقى في ناس تستجيب ناس تتوب الى الله
الله سبحانه وتعالى ناس وهكزا. لكن هل انا بوقف شغلي لو انا ما لقيتش اجابة؟ لا. يأتي النبي يوم القيامة وليس معه احد. يأتي النبي ومعه الرجل ومعه الرجل ان
بل لو استجاب لك واحد ايه المشكلة؟ النبي عليه الصلاة والسلام قال لن يهدي الله بك رجلا واحدا واحدا فقط. خير لك من حمر من حمر النعم افضل من اموال
انه يهتدي على ايدك واحد بس. ثم ان المسألة ما تغركش عدد المتابعات. لان انت ممكن يكون اللي بيشوفوك كتير قوي. لكن اللي تفاعل حقيقي او اللي اتأسر حقيقي كل حاجة وممكن يكون اللي شافك قليل بس اللي اتأثر حقيقي عدد كويس من اللي شافك بمعنى ان الفكرة مش في عدد الفكرة في البركة
بمعنى موجك العدد قليل لكن ربنا يبارك فيه. ربنا سبحانه وتعالى قال عن سيدنا ابراهيم فامن له لوط. ويا سلام يا بخت اللي في ميزان حسناته وشخص مسل لوط عليه السلام. الراهب اللي كان في صومعة في قصة الساحر دخل له غلام قعد يربيه ويعلمه. ما زهدش في الغلام. طب الغلام ده
عمل ايه بعد كده؟ ربنا يبارك في الغلام. قلب الدنيا بعد كده وامانت بسببه قرية كاملة. البركة من الله ممكن يبقى انت يتابعك عدد قليل لكن ربنا يبارك فيهم ويجعل فيهم الخير والبركة. بل ممكن ان انت دعوتك ما تأثرش في حياتك خالص. وتبقي انت لك علم نافع. الناس تنتفع به بعد الموت. ابراهيم عليه السلام في
حياته ما امنش به ناس كتير. لكن بعد موته ربنا قدر ان ملته تنتشر في ابناؤه واحفاده وو لغاية ما كلنا دلوقتي بننتسب الى ابراهيم عليه سلام ونصبح ونمسي على ملة ابراهيم عليه السلام. اللي عايز اقوله ان احنا مش بنفكر بالطريقة ديت. نحن بازن الله سبحانه وتعالى اي واحد فينا بيدعو الى الله وكل
مسلم ينبغي ان يدعو الى الله. انت ضامن على الله دائما اجر الدعوة. واما استجابة الناس او عدم استجابتهم. عدد المتابعات عدد المشاهدات. هذا توفيق من الله وتعالى وفضل من الله سبحانه وتعالى. لكن ده ما يوقفكش ما يعطلكش. ما يأثرش عليك. فاستمروا واخلصوا وتجردوا لله سبحانه وتعالى. عائزكم
تقولوا لي في كومنتات ايه عائزين تسمعوا ايه الفترة الجاية؟ ايه اقتراحاتكم لتطوير العمل؟ في النهاية الدرع ده انتم اللي تستحقوه في الآخر ده اهداء لكم وانا طبعا مبسوط ان انتم بعد الاهداء ده راضيين ان هو يرجع لبنت تاني عشان هي مش هتسامحني ان انا اديه لحد. جزاكم الله خيرا. انا بحبكم في الله. اشوفكم على خير. ويا رب يعني اتقبل
منا ومنكم ويجمعنا دايما في طاعته سبحانه وتعالى. السلام عليكم ورحمة الله